b'\n_START_ARTICLE_\nIngram MAC-11\n_START_SECTION_\nZna\xc4\x8dilnosti\n_START_PARAGRAPH_\nMAC-11 je la\xc5\xbeja in kraj\xc5\xa1a izpeljanka brzostrelke MAC-10, kar omogo\xc4\x8da \xc5\xa1e bolj prikrito no\xc5\xa1enje._NEWLINE_Brzostrelka MAC-11 uporablja du\xc5\xa1ilec poka, v katerem so kovinske pregrade nadome\xc5\xa1\xc4\x8dene s krpicami, kar ga naredi bolj u\xc4\x8dinkovitega od du\xc5\xa1ilca pri MAC-10, vendar na ra\xc4\x8dun bistveno kraj\xc5\xa1e \xc5\xbeivljenjske dobe._NEWLINE_V primerjavi z brzostrelko MAC-10 ima MAC-11 dodan tudi drsnik, s katerim je mo\xc5\xbeno zakleniti spro\xc5\xbeilec, posledi\xc4\x8dno pa to povzro\xc4\x8di tudi blokiranje zaklepa, kar prepre\xc4\x8di ne\xc5\xbeeleno spro\xc5\xbeitev oro\xc5\xbeja v primeru padca na tla._NEWLINE_Hitrost streljanja MAC-10 je zaradi la\xc5\xbejega zaklepa 1200 strelov na minuto, kar pomeni, da se nabojnik z 32 naboji izprazni v 1,6 sekunde, to pa obenem povzro\xc4\x8di tudi nizko natan\xc4\x8dnost streljanja zaradi odsuna.'